Novomisļi (Ezernieku pagasts)
Šis raksts ir par apdzīvotu vietu Ezernieku pagastā. Par citām jēdziena Novomisļi nozīmēm skatīt nozīmju atdalīšanas lapu. Novomisļi (arī Jaundome; latgaliešu: Novomysli, Jaundūme) ir ciems Dagdas novada Ezernieku pagastā. Izvietojies pagasta dienviddaļā pie Eša ezera Novomisļu līča un reģionālā autoceļa P55 (Rēzekne_Dagda), 6 km no pagasta centra Ezerniekiem, 8 km no novada centra Dagdas un 275 km no Rīgas. Apdzīvotā vieta veidojusies ap bijušās Jaundomes (Nowa Myśl) muižas centru. Novomisļos atrodas katoļu kapela. Ciemā atrodas divi kultūras pieminekļi: valsts nozīmes mākslas piemineklis - Jaundomes muižas fasādes dekoratīvā apdare un vietējās nozīmes arhitektūras piemineklis - Jaundomes muižas kungu māja. Jaundomes muižā ir izveidota 880 metrus gara dabas taka, kas ļauj iepazīties ar muižas kultūrvēsturiskajiem objektiem un dabas daudzveidību. 1897. gadā muižā un krogā bija 8 sētas.